
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 852 

27 Σεπτεμβρίου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Χαρακτηρισμός ως διατηρητέου του κτιρίου, που βρί¬ 
σκεται στην Καβάλα και επί της οδού Γαλλικής Δη¬ 
μοκρατίας 16 και καθορισμός ειδικών όρων και πε¬ 
ριορισμών δόμησης του, φερομένου ως ιδιοκτη¬ 
σίας Δημ. Κρομμύδα και Ελένης Κώντζαλη. 1 

Κίνηση της διαδικασίας σύνταξης Σχεδίου Οικιστικής 
Οργάνωσης Ανοικτής Πόλης (Σ.Χ.Ο.Ο.Α.Π.) Δήμου 

Μαδύτου, Ν. Θεσσαλονίκης. 2 

Καθορισμός όρων και περιορισμών δόμησης υπάρχο- 
ντος γηπέδου στις Κεραμάτες Δήμου Αρταίων για 


ανακαίνιση - εκσυγχρονισμό ποδοσφαιρικού κέ¬ 
ντρου της Ένωσης Ποδοσφαιρικών Σωματείων Άρ¬ 
τας. 3 

Διόρθωση ορίων - τροποποίηση του εγκεκριμένου ρυ¬ 
μοτομικού σχεδίου οικισμού Κάτω Μετοχιού Δήμου 
Σερρών, στο Ο.Τ. 1. 4 


ΑΠΟΦΑΣΕΙ Σ 

Αριθ. 1799 (1) 

Χαρακτηρισμός ως διατηρητέου του κτιρίου, που βρίσκε¬ 
ται στην Καβάλα και επί της οδού Γ αλλικής Δημοκρα¬ 
τίας 16 και καθορισμός ειδικών όρων και περιορισμών 
δόμησής του, φερομένου ως ιδιοκτησίας Δημ. Κρομ¬ 
μύδα και Ελένης Κώντζαλη. 

Ο ΥΠΟΥΡΓΟΣ 
ΜΑΚΕΔΟΝΙΑΣ - ΘΡΑΚΗΣ 

Έχοντας υπόψη: 

1. Τις διατάξεις: 

-Του Ν. 1577/1985 (ΦΕΚ210/Α') «Γενικός Οικοδομικός 
Κανονισμός» και ειδικότερα του άρθρου 4 αυτού, όπως το 
άρθρο αυτό τροποποιήθηκε με το Ν. 1772/1988 (ΦΕΚ Α' 
91), συμπληρώθηκε με το άρθρο 22 του Ν. 2300/ 1995 
(ΦΕΚ Α' 69) και αντικαταστάθηκε με το άρθρο 3 του Ν. 
2831/2000 (ΦΕΚ Α' 140), «τροποποίηση των διατάξεων 
του Ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις». 


-Του Π .Δ. 358/1986 (Φ.Ε.Κ. Α' 158) «Καθορισμός αρμο¬ 
διοτήτων Υπουργείου Βόρειας Ελλάδας και ειδικότερα 
του άρθρου 2 παρ. δ (αα), που αναφέρονται στο χαρα¬ 
κτηρισμό κτιρίων ως διατηρητέων ή οικισμών ή τμημάτων 
αυτών ως παραδοσιακών. 

- Του Π.Δ. 331/2001 (ΦΕΚ 221 Α') «Οργανισμός του 
Υπουργείου Μακεδονίας - Θράκης». 

-Του άρθρου 29Ατου Ν. 1558/1985 «Κυβέρνηση και Κυ¬ 
βερνητικά Όργανα» (Α' 137) που προστέθηκε με το άρθρο 
27 του Ν. 2081/1992 (Α' 154) και αντικαταστάθηκε με την 
παρ. 2 ατού άρθρου 1 του Ν. 2469/1997 (Α'38). 

2. Την απόφαση Υ.704/19.8.1988 (Φ.Ε.Κ. 575/Β') του 
Πρωθυπουργού, για τη μετονομασία του Υπουργείου Βό¬ 
ρειας Ελλάδας σε Υπουργείο Μακεδονίας - Θράκης. 

3. Την από 10.1.2003 αιτιολογική έκθεση της Δ/νσης 
Κοινωνικής - Πολιτιστικής Ανάπτυξης και Επικοινωνίας 
του Υπουργείου Μακεδονίας - Θράκης. 

4. Τις με αρ. πρ. Υ.ΜΑ.Θ. 1798/25.2.2004 και 1799/25.2. 
2004 απαντήσεις των φερομένων ως ιδιοκτητών του πιο 
πάνω κτιρίου, αποφασίζουμε: 

1. Χαρακτηρίζουμε ως διατηρητέο το κτίριο που βρί¬ 
σκεται στην Καβάλα και επί της οδού Γ αλλικής Δημοκρα¬ 
τίας 16, φερόμενο ως ιδιοκτησίας Δημ. Κρομμύδα και 
Ελένης Κώντζαλη, όπως φαίνεται διαγραμμισμένο στο 
απόσπασμα τοπογραφικού διαγράμματος σε κλίμακα 
1:500, που θεωρήθηκε από τη Δ/νση Κοινωνικής - Πολιτι¬ 
στικής Ανάπτυξης και Επικοινωνίας του Υ.ΜΑ.Θ. και που 
αντίτυπό του δημοσιεύεται με την απόφαση αυτή, επειδή: 

α) Πρόκειται για παραδοσιακό κτίσμα των αρχών του 
20ου αιώνα. 

β) Παρουσιάζει ιδιαίτερο ενδιαφέρον ως προς τη μορ¬ 
φή καιτοντρόπο κατασκευής του, - χαρακτηριστικό δείγ¬ 
μα λαϊκής αρχιτεκτονικής ξύλινων κτιρίων, από τα λιγοστά 
που έχουν απομείνει πλέον στην πόλη της Καβάλας -, και 
αποτελεί παραδοσιακό αρχιτεκτόνημα. 

γ) Το εν λόγω κτίριο γειτνιάζει με κτίριο αναλόγου κατα¬ 
σκευής και δημιουργεί μία μικρή ενότητα, ένα ανάπτυγμα 
όψεων, μια οπτική συνέχεια και συνοχή, συμβάλλοντας 
στην ανάδειξη της εικόνας του αστικού τοπίου. 

δ) Αποτελεί σημείο αναφοράς και προσανατολισμού. 

ε) Ο χαρακτηρισμός του υπόψη κτιρίου θα βοηθήσει 
στη διατήρηση της ιστορικής μνήμης και φυσιογνωμίας 
της πόλης της Καβάλας. 

2. Στο χαρακτηριζόμενο ως διατηρητέο κτίριο απαγο¬ 
ρεύεται κάθε αφαίρεση, αλλοίωση ή καταστροφή των επί 
μέρους αρχιτεκτονικών και διακοσμητικών στοιχείωντου. 

3. Επιτρέπεται η επισκευή, ο εκσυγχρονισμός των εγκα¬ 
ταστάσεων, η στατική ενίσχυση και η εσωτερική διαρρύθ¬ 
μιση του κτιρίου, εφ’ όσον δεν αλλοιώνεται ο γενικός αρ¬ 
χιτεκτονικός χαρακτήρας του. 

Επιβάλλεται η αποκατάσταση της πρόσοψης του ισο¬ 
γείου στην αρχική του μορφή. 

4. Απαγορεύεται η τοποθέτηση κάθε είδους επιγραφών 
και διαφημίσεων σε οποιαδήποτε θέση του κτιρίου. Επι¬ 
τρέπεται μόνο η τοποθέτηση επιγραφών μικρών διαστά¬ 
σεων στην ελληνική γλώσσα, που να πληροφορούν για τη 
χρήση των χώρων του κτιρίου. 

5. Για οποιαδήποτε παρέμβαση στο εσωτερικό και εξω¬ 
τερικό του διατηρητέου κτιρίου, όπως και για την τοπο¬ 
θέτηση επιγραφών, απαιτείται έλεγχος της Επιτροπής 
Πολεοδομικού και Αρχιτεκτονικού Ελέγχου (ΕΠΑΕ) και 
έγκριση της Δ/νσης Κοινωνικής - Πολιτιστικής Ανάπτυ¬ 


ξης και Επικοινωνίας του Υπουργείου Μακεδονίας - Θρά¬ 
κης. 

6. Κατά της αποφάσεως αυτής μπορεί να ασκηθεί το έν¬ 
δικο μέσο της αιτήσεως ακυρώσεως ενώπιον του Συμ¬ 
βουλίου της Επικράτειας, σύμφωνα με τις διατάξεις του 
άρθρου 46 του Π.Δ. 18/1989 «Κωδικοποίηση Διατάξεων 
νόμων για το Συμβούλιο της Επικράτειας». 

7. Κάλυψη δαπάνης: Από τις διατάξεις αυτής της από¬ 
φασης δεν προκαλείται δαπάνη σε βάρος του κρατικού 
προϋπολογισμού ή του προϋπολογισμού του οικείου 
Ο.Τ.Α. 

8. Η ισχύς της απόφασης αυτής αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Σεπτεμβρίου 2004 

Ο ΥΠΟΥΡΓΟΣ 

ΝΙΚΟΛΑΟΣ ΤΣΙΑΡΤΣΙΩΝΗΣ 

Αριθ. 1477 (2) 

Κίνηση της διαδικασίας σύνταξης Σχεδίου Οικιστικής 
Οργάνωσης Ανοικτής Πόλης (Σ.Χ.Ο.Ο.Α.Π.) Δήμου 
Μαδύτου, Ν. Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 3 (παρ. 1)τουΝ. 1337/1983 
«Επέκταση τωνπολεοδομικών σχεδίων, οικιστική ανάπτυ¬ 
ξη και σχετικές ρυθμίσεις» (ΦΕΚ Α' 33). 

2. Τις διατάξειςτου άρθρου 5 (παρ. 3) του Ν. 2508/1997 
«Βιώσιμη οικιστική ανάπτυξη των πόλεων καιοικισμώντης 
Χώρας και άλλες διατάξεις» (ΦΕΚ Α' 124). 

3. Τις διατάξειςτου άρθρου 29Ατου Ν. 1558/1985 «Κυ¬ 
βέρνηση και Κυβερνητικά Όργανα» (Α' 137), που προ¬ 
στέθηκε με το άρθρο 27 του Ν. 2081/1992 (Α' 154) και 
αντικαταστάθηκε με την παράγραφο 2α του άρθρου 1 του 
Ν. 2469/1997(ΦΕΚΑ' 38). 

4. Το Ν. 2503/1997 «Διοίκηση, οργάνωση, στελέχωση 
της Περιφέρειας, ρύθμιση θεμάτων για την τοπική αυτο¬ 
διοίκηση και άλλες διατάξεις» (ΦΕΚ 107/30.5.1997). 

5. Την υπ’ αρ. οικ. 1522/18.2.2004 απόφαση του Γεν. Γρ. 
Περιφέρειας Κ.Μ. περί ένταξης της πράξης «Εκπόνησης 
Σχεδίου Χωρικής και Οικιστικής Οργάνωσης Ανοικτής Πό¬ 


λης (Σ.Χ.Ο.Ο.Α.Π.) στο Δήμο Μαδύτου», Ν. Θεσσαλονί¬ 
κης, στο Περιφερειακό Επιχειρησιακό Πρόγραμμα Κ. Μα¬ 
κεδονίας 2000-2006 (Μέτρο 2.2). 

6. Το γεγονός ότι από τις κανονιστικές διατάξεις αυτής 
της απόφασης δεν προκαλείται δαπάνη σε βάρος του 
κρατικού προϋπολογισμού και του οικείου Ο.Τ.Α., απο¬ 
φασίζουμε: 

1. Την κίνηση της διαδικασίας σύνταξης του Σχεδίου 
Χωρικής και Οικιστικής Οργάνωσης Ανοικτής Πόλης 
(Σ.Χ.Ο.Ο.Α.Π.) του Δήμου Μαδύτου (Ν. Θεσσαλονί¬ 
κης), για το σύνολο της εδαφικής περιφέρειας του 
ανωτέρω Δήμου, τα όρια του οποίου φαίνονται με κόκ¬ 
κινη γραμμή και διαγράμμιση στο σχετικό διάγραμμα 
κλίμακας 1: 200.000, που θεωρήθηκε από τον προϊ¬ 
στάμενο της ΔΙ.ΠΕ.ΧΩ Κ.Μ. και που αντίγραφό του σε 
φωτοσμίκρυνση δημοσιεύεται με την παρούσα από¬ 
φαση. 

2. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 6 Σεπτεμβρίου 2004 

Ο Γ ενικός Γ ραμματέας Περιφέρειας 
ΓΕΩΡΓΙΟΣ ΤΣΙΟΤΡΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


Αριθ. 2049 (3) 

Καθορισμός όρων και περιορισμών δόμησης υπάρχοντος 
γηπέδου στις Κεραμάτες Δήμου Αρχαίων για ανακαίνι¬ 
ση - εκσυγχρονισμό ποδοσφαιρικού κέντρου της Ένω¬ 
σης Ποδοσφαιρικών Σωματείων Άρτας. 

Ο ΝΟΜΑΡΧΗΣ ΑΡΤΑΣ 

Έχοντας υπόψη: 

1. Τις διατάξεις του Ν. 1577/1985 (ΦΕΚ 210/Α'), όπως 
τροποποιήθηκε με τον Ν. 2831/2000 (ΦΕΚ 140/Α72000). 

2. Το Π.Δ. 6/17.10.1978 (ΦΕΚ538/Δ') «περί καθορισμού 
όρων και περιορισμών δόμησης γηπέδων εκτός σχεδίου 
και ορίων οικισμού» και ειδικότερα το άρθρο 9 αυτού. 

3. Την από 8.6.2004 αίτηση της Ε.Π.Σ. Άρτας για έκδο¬ 
ση οικ. αδείας «Βελτίωσης και εκσυγχρονισμού υφιστά¬ 
μενου Αθλητικού κέντρου στις Κεραμάτες Δ. Αρχαίων». 

4. Την υπ’ αριθμ. 8559/1956 απόφαση Νομάρχη Άρτας 
παραχώρησης στη Κοινότητα Κεραματών Άρτας του αρ. 
97 κληροτεμαχίου καθώς καιτην αρ. 3727/1969 απόφαση 
Νομάρχη Άρτας με την οποία παραχωρείται στην ίδια 
Κοινότητα το αριθμ. 384 κληροτεμάχιο για ίδρυση γυμνα¬ 
στηρίου. 

5. Το αριθμ. 5570/3.7.2001 Συμφωνητικό κατάρτισης 
σύμβασης χρησιδανείου συμβ. Άρτας Αικ. Καλαμάκη με 
το οποίο παραχωρείται στην Ένωση Ποδοσφαιρικών Σω¬ 
ματείων Άρτας το υπάρχον γήπεδο μαζί με την κοινοτική 
έκταση για χρήση (30) τριάντα χρόνων. 


6. Την υπ’ αριθμ. 457/26.7.2004 έγκριση όρων δόμησης 
στο υφιστάμενο Αθλητικό Ποδοσφαιρικό Κέντρο του γρα¬ 
φείου Φυσικής Αγωγής της Δ/νσης Δ/θμιας Εκπ/σης Άρτας. 

7. Την υπ’ αριθμ. 1553/22.7.2004 εισήγηση της Δ/νσης 
Πολεοδομίας στοΣΧΟΠ καθώς καιτην απόφαση ΣΧΟΠ με 
αριθμό πρακτικού 3/22.7.04 (θέμα 6ο), αποφασίζουμε: 

Τον καθορισμό των παρακάτω όρων δόμησης στο υφι¬ 
στάμενο αθλητικό ποδοσφαιρικό κέντρο Κεραματών του Δ. 
Αρταίων της Ένωσης Ποδοσφαιρικών Σωματείων Άρτας. 

1. Ποσοστό κάλυψης 10%. 

2. Συντελεστής δόμησης 0,2. 

3. Μέγιστο ύψος κτιρίων και κερκίδων 7,50 μέτρα προ¬ 
σαυξανόμενο με στέγη ύψους 1,20 μέτρων. 

4. Απόσταση από τα όρια του περιφραγμένου χώρου 
1,50 μέτρα των κερκίδωντου δε κτιρίου 6,5 μέτρα από τον 
αύλακα και 10,0 από την περίφραξη του υφιστάμενου γη¬ 
πέδου. 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Από τις διατάξεις αυτής της απόφασης δενπροκαλείται 
δαπάνη εις βάρος του κρατικού προϋπολογισμού, ούτε 
εις βάρος του προϋπολογισμού του οικείου ΟΤΑ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Άρτα, ΙδΑυγούστου 2004 

Ο Νομάρχης 
ΛΑΜΠΡΟΣ ΡΙΖΟΣ 

Αριθ. 2640/03 (4) 

Διόρθωση ορίων - τροποποίηση του εγκεκριμένου ρυμο¬ 
τομικού σχεδίου οικισμού Κάτω Μετοχιού Δήμου Σερ¬ 
ρών, στοΟ.Τ. 1. 

Ο ΝΟΜΑΡΧΗΣ ΣΕΡΡΩΝ 

Έχοντας υπ’ όψη: 

1) Τις διατάξεις του Ν. Δ/τος της 17.7.1923, που μετα¬ 
γενέστερα τροποποιήθηκαν και συμπληρώθηκαν και ει¬ 
δικότερα τα άρθρα 3 και 70. 

2) Τις διατάξεις του Ν. 2831/2000 (ΦΕΚ 140 Α) «Τροπο¬ 
ποίηση των διατάξεων του ΓΟΚ» και ειδικότερα την παρ. 
Α.3 του άρθρου 29 αυτού. 

3) Την από 19.4.1996 αίτηση της Ταυλαρίδου Διαλεχτής 
και Ταυλαρίδου Αικατερίνης, με την οποία ζητούν τροπο¬ 
ποίηση του ρυμοτομικού σχεδίου οικισμού Κ. Μετοχιού, 
στο Ο.Τ. 1. 

4) Την υπ’ αριθμ. 564/30.5.1996 απόφαση του Δημ. Συμ¬ 
βουλίου Σερρών, σχετική με το θέμα. 

5) Την από 17.6.1996 ένσταση κατοίκων συνοικισμού Κ. 
Μετοχιού κατά της 564/1996 απόφασης Δημ. Συμβουλί¬ 
ου. 

6) Την υπ’ αριθμ. 999/31.10.1996 απόφαση του Δημ. 
Συμβουλίου Σερρών με την οποία απορρίπτεται η ένστα¬ 
ση κατά της 564/1996 απόφασης του Δ.Σ. Σερρών. 

7) Την υπ’ αριθμ. 51/1996 απόφαση της επιτροπής των 
άρθρων 18 και 47 του Ν. 2218/1994, με την οποία απορ- 
ρίφθηκε η από 7.6.1996 ένσταση κατοίκων συνοικισμού 


Κ. Μετοχιού κατά της 564/1996 απόφασης Δημ. Συμβου¬ 
λίου Σερρών. 

8) Την υπ’ αριθμ. 658/2003 απόφαση του Δημ. Συμβου¬ 
λίου Σερρών με θέμα «Επικαιροποίηση των 564/1996 και 
999/1996 αποφάσεων του Δ.Σ. Σερρών περί τροποποιή- 
σεωςτου Ρ.Σ. Μετοχιού στο ΟΠ 1». 

9) Την υπ’ αριθμ. 9097/26.6.2003 έγκριση της 658/2003 
απόφασης του Δ.Σ. Σερρών από την Δνση Τοπ. Αυτοδ/σης 
καιΔ/σης Ν. Σερρών. 

10) Την υπ’ αριθμ. 18/Πρακτ. 5/2.7.2004 απόφαση του 
Σ.Χ.Ο.Π. Ν. Σερρών, αποφασίζουμε: 

1. Εγκρίνεται η διόρθωση των ορίων του οικισμού και η 
τροποποίηση του εγκεκριμένου ρυμοτομικού σχεδίου οι¬ 
κισμού Κάτω Μετοχιού του Δήμου Σερρών και συγκεκρι¬ 
μένα η στροφή της ρυμοτομικής γραμμής στο νότιο τμή¬ 
μα του Ο.Τ. 1 και της παράλληλης προς αυτή στα 6.00 μ., 
όπως αυτά φαίνονται στο τοπογραφικό διάγραμμα που 
συνοδεύει την απόφαση αυτή. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του προϋπολογισμού του Δήμου 
Σερρών. 

Η απόφαση αυτή μαζί με το τοπογραφικό διάγραμμα, με 
κλίμακα 1:500, που τη συνοδεύει να δημοσιευθούν στην 
Εφημερίδα της Κυβερνήσεως, έχοντας ισχύ από την 
δημοσίευσή του. 

Σέρρες, 2 Σεπτεμβρίου 2004 
Ο Νομάρχης 

ΚΩΝΣΤΑΝΤΙΝΟΣ ΠΑΠΑΠΑΝΑΓΙΩΤΟΥ 

